CELEX: 62014TN0457
Language: lt
Date: 2014-06-18 00:00:00
Title: Byla T-457/14 P: 2014 m. birželio 18 d. Thierry Rouffaud pateiktas apeliacinis skundas dėl 2014 m. balandžio 9 d. Tarnautojų teismo sprendimo byloje F-59/13, Rouffaud/SEAE

11.8.2014   
            
            
               LT
            
            
               Europos Sąjungos oficialusis leidinys
            
            
               C 261/44
            
         2014 m. birželio 18 d. Thierry Rouffaud pateiktas apeliacinis skundas dėl 2014 m. balandžio 9 d. Tarnautojų teismo sprendimo byloje F-59/13, Rouffaud/SEAE
   
   (Byla T-457/14 P)
   2014/C 261/70
   Proceso kalba: prancūzų
   
      Šalys
   
   
      Apeliantas: Thierry Rouffaud (Briuselis, Belgija), atstovaujamas advokatų M. de Abreu Caldas, D. de Abreu Caldas ir J.-N. Louis
   
      Kita proceso šalis: Europos išorės veiksmų tarnyba (SEAE)
   
      Reikalavimai
   
   Apeliantas Bendrojo Teismo prašo:
   
               —
            
            
               panaikinti 2014 m. balandžio 9 d. Europos Sąjungos tarnautojų teismo (trečioji kolegija) sprendimą byloje F-59/13 (Thierry Rouffaud/Europos išorės veiksmų tarnyba);
            
         
               —
            
            
               priteisti iš SEAE bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Grįsdamas apeliacinį skundą apeliantas remiasi trimis pagrindais.
   
               1.
            
            
               Pirmasis apeliacinio skundo pagrindas susijęs su teisės į gynybą pažeidimu, nes Tarnautojų teismas atkreipė šalių dėmesį į ieškinio priimtinumo klausimą tik prieš pat paskutinį ilgos procedūros veiksmą, nepalikdamas apeliantui galimybės parengti tinkamų argumentų.
            
         
               2.
            
            
               Antrasis apeliacinio skundo pagrindas susijęs su teisės klaida taikant atitikties taisyklę, nes skundo ir ieškinio dėl panaikinimo dalykas ir pagrindas yra lygiai tokie patys.
            
         
               3.
            
            
               Trečiasis apeliacinio skundo pagrindas susijęs su įrodymų ir faktų iškraipymu, nes Tarnautojų teismas į savo sprendimą įtraukė tik ribotą dalį apeliantės pateiktų raštų turinio, kuris neatspindi realios situacijos pasibaigus rašytinei proceso dalia.